Document ID: 31981R1844

ΚΑΝΟΝΙΣΜΟΣ (ΕΟΚ) αριθ. 1844/81 ΤΗΣ ΕΠΙΤΡΟΠΗΣ της 3ης Ιουλίου 1981 περί τροποποιήσεως του κανονισμού (ΕΟΚ) αριθ. 3265/80 κυρίως όσον αφορά τις καθορισθείσες προθεσμίες για ορισμένες ποσότητες βουτύρου που προορίζονται για εξαγωγή στην Πολωνία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτομικών προϊόντων(1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 7,
(1) ΕΕ αριθ. L 148 της 28.6.1968, σ. 13.
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας του γάλακτος(2), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 7α,
(2) ΕΕ αριθ. L 169 της 18.7.1968, σ. 1.
Εκτιμώντας:
ότι, στο πλαίσιο προμηθείας ορισμένων ποσοτήτων βουτύρου από την Κοινότητα στην Πολωνία, το άρθρο 9β του κανονισμού (ΕΟΚ) αριθ. 3265/80 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1253/81(4), προβλέπει την πώληση συμπληρωματικής ποσότητας 2 000 τόνων από το γερμανικό οργανισμό παρεμβάσεως ότι, για να δοθεί συνέχεια σε αίτηση των πολωνικών αρχών, πρέπει να προσαρμοσθούν οι καθορισθείσες προθεσμίες για την ανάληψη και την εξαγωγή της εν λόγω ποσότητας
(3) ΕΕ αριθ. L 342 της 17.12.1980, σ. 28
(4) ΕΕ αριθ. L 126 της 12.5.1981, σ. 11.
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Το άρθρο 9β του κανονισμού (ΕΟΚ) αριθ. 3265/80 τροποποιείται ως ακολούθως:
1. Στην παράγραφο 2 υπό β η ημερομηνία «1η Ιουλίου 1981» αντικαθίσταται πάντοτε από την ημερομηνία «1η Σεπτεμβρίου 1981».
2. Στην παράγραφο 2 υπό γ η ημερομηνία «1η Αυγούστου 1981» αντικαθίσταται από την ημερομηνία «1η Οκτωβρίου 1981».
ρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 3 Ιουλίου 1981.

Labels: 3
18
17